**Intro – lektionsplan**

30 minutter

**Materiale**

* PowerPoint
* Associationskort (printes og klippes ud)
* Blyanter

|  |  |  |  |  |
| --- | --- | --- | --- | --- |
| **Sekvens** | **Tid** | **Indhold** | **Arbejdsform** | **Didaktiske overvejelser** |
| 1 | 5 min | **Opstart**  Slide 1: Forside med billeder: Eleverne byder ind med, hvad de ved om personerne på billederne, og hvordan de er relateret til begrebet oprør.  Slide 2: Ganske kort skitsering af dagens projekt. | Plenum | Formål: Fra begyndelsen at aktivere elevernes forforståelse og etablere et fælles udgangspunkt. |
| 2 | 10 min. | **Associationsøvelse**  Forud for øvelsen dannes grupper, som anvendes hele dagen.  Slide 3: I grupper diskuteres gloser relateret til oprør med udgangspunkt i kort, som udleveres til hver gruppe. Grupperne noterer stikord på kortene. | Gruppediskussion (grupperne bliver dagens faste) | Fortsat arbejde med aktivering af elevernes forforståelse, men også nuancering af deres forståelse for begrebet oprør, herunder dets værdiladning og kontekst. |
| 3 | 5 min | **Opsamling på associationsøvelsen**  Slide 4:  Grupperne byder med pointer fra deres diskussion:  Hvilket ord/kort:   * Gav anledning til mest diskussion? * Gav den mest spændende snak? * Hvad var I mest uenige om?   Læreren forsøger afslutningsvis at binde en sløjfe fx i forhold til pointen om værdiladning og synsvinkel: En konkret oprører er en helt for nogen, en forbryder for andre. En anden pointe kunne være oprør som drivkraft for udvikling. | Plenum (diskussion) | Afrunde associationsøvelsen, samle gruppernes pointer og give indblik i andre gruppers diskussioner.  Opsamlingen skal også åbne begrebet oprør som problemfelt til fortsat undersøgelse resten af dagen. |
| 4 | 10 min | Slide 5-7  Lærer gennemgår dagens program, formålet med dagen og produktet (Europakortet), herunder kriterier for vurdering og udvælgelse af de bedste kort efter dagens afslutning.  Læreren udleverer Europakort i størrelse A1 til grupperne. | Læreroplæg | Tydeliggøre dagens projekt og formål og motivere med konkurrenceelement. |